મુંબઈ શેરબજાર ખાતે આજે કામકાજનો પ્રારંભ મક્કમ ટોને થયા બાદ ઉપરોક્ત પ્રતિકૂળ અહેવાલો પાછળ એફઆઈઆઈ સહિત ચોમેરથી આવેલા વેચવાલીના દબાણ પાછળ સેન્સેક્સમાં ૨૬૦.૯૫ પોઈન્ટનો કડાકો બોલતા તે ૨૭૧૭૬.૯૯ની નીચી સપાટીએ ઉતરી આવ્યો હતો. આમ, કામકાજના છેલ્લા નવ સત્રમાં સેન્સેકસમાં ૧૭૯૧ પોઈન્ટનો કડાકો બોલી જવા પામ્યો છે. બીજી તરફ એનએસઈ નિફટી પણ આજે ૯૧-૪૫ પોઈન્ટ તુટતા તેની ૨૦૦ ડીએમએ સપાટી તોડી ૮૨૧૩.૮૦ની સપાટીએ નરમ રહ્યો હતો. હુંડિયામણ બજારમાં પણ આજે ભારે વોલેટાલીટી જોવા મળી હતી. આયાતકારોની નવી ઝડપી લેવાલી પાછળ અમેરિકન ડોલર સામે રૃપિયો ઈન્ટ્રાડે તૂટીને ૬૩.૭૬ની ચાર મહિનાની ટોચે પહોંચી ગયા બાદ કામકાજના મધ્યભાગ પછી ઊંચા મથાળે વેચવાલીનું દબાણ આવતાં તે પાછો પડયો હતો અને કામકાજના અંતે પાછલી ૬૩.૫૬ની સપાટીથી ઘટીને ૬૩.૪૮ની સપાટીએ નરમ રહ્યો હતો.